Document ID: 32005D0224

KOMISSION PÄÄTÖS,
tehty 14 päivänä maaliskuuta 2005,
päätöksen 2003/136/EY muuttamisesta siltä osin kuin on kyse luonnonvaraisten sikojen hätärokotuksia klassista sikaruttoa vastaan Luxemburgissa koskevan suunnitelman päättämisestä
(tiedoksiannettu numerolla K(2005) 589)
(Ainoastaan ranskankielinen teksti on todistusvoimainen)
(ETA:n kannalta merkityksellinen teksti)
(2005/224/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan ja 20 artiklan 2 kohdan,
sekä katsoo seuraavaa:
(1)
Vuonna 2001 Luxemburgin luonnonvaraisten sikojen populaatiossa todettiin klassista sikaruttoa.
(2)
Luonnonvaraisten sikojen klassisen sikaruton hävittämistä ja luonnonvaraisten sikojen klassisen sikaruton hätärokotuksia Luxemburgissa koskevien suunnitelmien hyväksymisestä 27 päivänä helmikuuta 2003 tehty komission päätös 2003/136/EY (2) on yksi useista klassista sikaruttoa vastaan toteutetuista toimenpiteistä.
(3)
Luxemburg on esittänyt tietoja, joiden mukaan klassisen sikaruton hävittämisessä luonnonvaraisista sioista Luxemburgissa on edistytty huomattavasti, joten luonnonvaraisten sikojen hyväksyttyä rokotussuunnitelmaa klassista sikaruttoa vastaan ei tarvitse enää toteuttaa.
(4)
Päätöstä 2003/136/EY olisi tämän vuoksi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2003/136/EY seuraavasti:
1)
Poistetaan 2 artikla.
2)
Korvataan 3 artikla seuraavasti:
”3 artikla
Luxemburgin on saatettava voimaan 1 artiklassa tarkoitetun suunnitelman täytäntöönpanemiseksi tarvittavat lait, asetukset ja hallinnolliset määräykset liitteessä tarkoitetuilla alueilla.”
2 artikla
Tämä päätös on osoitettu Luxemburgin suurherttnakunnalle ja Ranskan tasavallalle.
Tehty Brysselissä 14 päivänä maaliskuuta 2005.

Labels: 0
18
20
6